kardosdrur/scandi-wiki huggingface dataset:
Båndoptager

En lydbåndoptager, båndoptager eller båndmaskine kan optage, lagre og gengive lyd ved hjælp af et magnetbånd, der med konstant hastighed føres forbi et tonehoved ved at blive klemt mellem en kapstanaksel og en gummibelagt trykrulle. Til dataregistrering fandtes/findes (?) maskiner, hvor båndet blev startet ved optagelse og stoppet straks bagefter (intermitterende drift).

Forgængeren var en ståltrådsoptager, hvor mediet var en ståltråd, der kunne magnetiseres. Valdemar Poulsens Telegrafon (1898) var en af de første. Bang & Olufsens varemærke for båndoptagere, "Beocord", skyldes at firmaets første maskine (1948?) var en ståltrådoptager.

Spolebåndoptageren kom til verden i 1940'erne, og mediet var i første generation spolebånd, magnetbånd med et tyndt lag magnetisk jernoxyd på bæremedier allerførst af papir, derefter ¼" (6,35 mm) bredt celluloseacetat, senere forskellige plasttyper.

Blandt fabrikater af i Danmark kendte båndoptagere gennem tiden kan nævnes Ampex, Assmann, B&O*, Eltra*, Fostex, Grundig, Luxor, Lyrec*, Movic*, Nagra, Philco, Philips*, Revox, Studer, Tandberg, Teac, Telefunken, Uher (* danskproducerede). Nogle kun med højt specialiserede professionelle båndmaskiner, andre med brede udbud.

Senere opfandt firmaet Philips kassettebåndoptageren, der var noget mere brugervenlig og ikke fyldte så meget som spolebåndoptageren, der dog bruges den dag i dag til professionelle formål. Kassettebåndet var en kompakt videreudvikling af det amerikanske eight-track cartridge eller 8-track tape, som aldrig blev udbredt i Danmark. 8-track var et endeløst 8-spots ¼"-bånd (6,35 mm bredt lydbånd) i en kassette, hvor et eller to spor, hvis stereo, blev afspillet ad gangen, og efter gennemløb af båndet skiftedes der til et nyt sæt spor. Systemet var især udbredt som båndafspiller i biler.

Metoden var dog stadig analog, hvilket medfører tab af kvalitet ved kopiering.

Udviklingen fortsatte med digitale båndoptagere (DAT), som dog i første omgang blev holdt tilbage af elektronikfabrikanter på grund af risiko for piratkopiering. Den digitale lydbåndoptager anvender roterende tonehoveder efter samme princip som en videobåndoptager.

Ordet båndoptager er forældet. Man støder dog stadig på lydentusiaster der benytter (især) spolebåndoptagere, da netop lyden fra dette format anses for særdeles "rigtig" og dynamisk.

Gallery

Litteratur 
 Mogens Vincentz (red.) Jeg er båndamatør (1. udgave 1967), med gode gennemgange af båndoptageres historie, opbygning og principielle problemer.

 
Fonogrammer
Digitalur

Et digitalur er et elektronisk ur eller kronometer med et klokværk uden bevægelige dele, hvor tiden vises med tal på en skærm.

Digitalure findes i alle størrelser og former, som vækkeure, armbåndsure og vægure samt som ure indbygget i andre apparater, eksempelvis i komfur, bageovn, PC, TV, radio, eller i instrumentpaneler i biler, fly og andre former for maskiner, m.m.

Se også
 AM og PM
 Smartur
 GPS-smartur

Eksterne henvininger 

 How Digital Clocks Work 
 History of the Digital Watch 

Ure
Elektroniske apparater
Berkeley Software Distribution

Berkeley Software Distribution – kort BSD, nogle gange kaldet Berkeley Unix – er en UNIX-variant som startede på Berkeley Universitet i Californien, USA.

BSD's historie 
Den første version indeholdt en Pascal-fortolker, et redigeringsværktøj (ed) og Bell Labs prototype på UNIX.

Den næste version fik en ny editor, ex, et program til at beskrive brugerterminaler, termcap og små rettelser (fixes) til den "officielle" UNIX-kerne.

Den tredje version, BSD3, var fyldt med rettelser og nye features til den normale UNIX-kerne. I løbet af BSD3's liv blev der tilføjet en netværksstak med understøttelse af TCP/IP, og BSD blev ARPAs officielle UNIX-distribution.

Da BSD nåede version 4, indledte AT&T, som havde overtaget Bell Labs, en retssag mod universitetet med påstand om copyrightbrud. Berkeley havde frigivet kildekoden til hele projektet under BSD-licensen, som tillod næsten total frihed. Der blev indgået forlig i sagen, da Berkeley i forvejen havde 'genkodet' næsten 100 % af UNIX-kernen.

BSD4.4 var den sidste officielle version af BSD. BSD blev da splittet op i under-distributioner:

BSD-varianter 
 FreeBSD, den mest kendte og populære BSD-variant
 OpenBSD, med fokus på sikkerhed og servere
 NetBSD, som fokuserer på portabilitet og ren kode
 DragonFly BSD, som er baseret på FreeBSD 4, fokuserer på avanceret clustering
 PC-BSD, som fokuserer på hjemmecomputere
 DesktopBSD, som er baseret på FreeBSD, fokuserer på kontorcomputere

Produkter afledt af BSD 
 Darwin-kernen i Mac OS X er baseret på FreeBSD
Fodboldspiller

En fodboldspiller er en person, der spiller fodbold. En fodboldspiller kan have forskellige roller på fodboldbanen. Som regel deler man spillerne op i:
 
 Målmand (vogter målet, må tage bolden med hænder)
og resten, der ofte kaldes markspillere:
 Forsvarsspiller
 Midtbanespiller
 Angriber
 
Det normale er 11-mands fodbold. Her må benyttes 1 målmand og 10 markspillere (forsvarsspillere, midtbanespillere og angribere) på banen. Udenfor banen kan der stå reserver, som kan skiftes ind i løbet af kampen. Reglerne er lidt forskellige fra union til union.

En mindre version af det oprindelige fodbold er 7-mands fodbold, hvor der stadig er 1 målmand men kun 6 markspillere på en bane som er cirka halv så stor som en normal fodboldbane.

Efter hver kamp kan man udnævne kampens bedste spiller – somme tider benævnt med "fidusen" eller "Man of the match". Med æren følger normalt et behåret, kunstigt pelsdyr eller andet, som opbevares til næste kamp.

I nogle klubber har man også den omvendt pris, "kvajeprisen", der gives til den spiller, der siden sidst har gjort noget helt tåbeligt både uden for og på fodboldbanen.

Når året er gået hylder man ofte Årets Fodboldspiller – både på lokalt klubplan og på nationalt og internationalt plan. Der findes også andre priser – især på det lokale niveau, f.eks. er "trænerens søn" en flidspræmie til den fodboldspiller, der kommer mest til fodboldtræning – sommer og især vinter.

Fodboldspillere kan både spille som amatører og som professionelle, der får løn for at spille. Nogle få af de dygtigste og mest kendte professionelle spillere får tårnhøje lønninger, og kan tillige blive handlet til millionbeløb mellem klubberne.

Se også 

 Spiller
Stillingsbetegnelser
Fodboldhold
Målmand

En målmand, eller målvogter, er en spiller, som vogter målet for et hold i en sportsgren.

Det kan f.eks. være i fodbold, håndbold, ishockey og mange flere.

Uanset sportsgren har målvogteren en særlig position på holdet som den sidste skanse, før der scores mål. Denne skal blot begå én fejl, så kan hele holdet tabe, mens en markspillers fejl ikke behøver at få så alvorlige konsekvenser.

Målvogteren har også særlige beføjelser, eksempelvis må en fodboldmålvogter tage bolden med hænderne i feltet – og dommeren tager særlige hensyn til, at angribere ikke generer målvogteren.

Galleri

Se også 

 Målmand (fodbold)
 Målmand (håndbold)
 Målmand (ishockey)

Sport
Fodboldloven

Fodboldloven (engelsk: Laws of the Game) er de komplette regler til fodbold og er sanktioneret af FIFA og IFAB. Lovsamlingen udkommer hvert år, ajourført med eventuelle ændringer i reglerne, og styres i Danmark af DBU.

Paragrafferne i Fodboldloven
Fodboldloven indeholder 17 formelle paragraffer
 §1 - Banen 
 §2 - Bolden
 §3 - Spillernes antal
 §4 - Spillernes udstyr
 §5 - Dommeren
 §6 - Linjedommer
 §7 - Spilletid
 §8 - Spillets igangsættelse
 §9 - Bolden i og ude af spil
 §10 - Kampens resultat
 §11 - Offside
 §12 - Utilladelig spillemåde
 §13 - Frispark
 §14 - Straffespark
 §15 - Indkast
 §16 - Målspark
 §17 - Hjørnespark

Desuden hentydes ofte til den såkaldte "Paragraf 18": At man skal bruge sin sunde fornuft, når man håndhæver fodboldloven. 
Man skal være varsom med at hænge sig alt for meget i små detaljer og "regel-rytteri".

Eksterne henvisninger 
 Fodboldloven  PDF-fil
Offside

Offside er en regel i fodbold, der siger, at hvis en spiller står i offside-position, må han ikke medvirke aktivt i spillet ved enten at indvirke (kontakt med bolden), genere en modspiller eller opnå en fordel af sin position.

En spiller står i offside-position, hvis han er nærmere modstandernes mållinje end både bolden og den næstbagerste modspiller (typisk den bagerste markspiller, da målvogteren tæller med som modspiller). Man kan kun være i offside-position, hvis man befinder sig på modstandernes banehalvdel i spiløjeblikket med hoved, krop eller fødder. Desuden kan der ikke dømmes offside, hvis bolden modtages direkte fra målspark, indkast eller hjørnespark. Offside-reglen er reguleret i fodboldlovens §11.

Anvendelse af offside-reglen 

Offside-reglen deles op i tre elementer: offside-position, strafbar offside og straffebestemmelser.

Offside-position 
En spiller befinder sig i en offside-position, hvis 
 en del af spillerens hoved, krop eller fødder er på modspillernes banehalvdel (midterlinjen tæller ikke med, da det medregnes som spillerens egen halvdel), og
 en del af spillerens hoved, krop eller fødder er nærmere modspillernes mållinje end både bolden og næstsidste modspiller

Det er her vigtigt at nævne, at hænder og arme er uden betydning.

Strafbar offside  
Der dømmes kun offside, hvis spilleren er i en offside-position i det øjeblik, hvor bolden spilles eller røres af en medspiller, hvis han efter dommerens skøn deltager aktivt i spillet ved at
 indvirke på spillet ved at spille eller røre en bold, som er spillet eller rørt af en medspiller, eller
 genere en modstander ved at 
 forhindre en modspiller i at spille eller kunne spille bolden ved klart at spærre for hans udsyn
 angribe en modspiller for at erobre bolden
 klart forsøge at spille en bold, som er tæt på ham, og denne handling påvirker en modspiller
 foretage en åbenlys handling, som klart påvirker en modspillers mulighed for at spille bolden, eller
 opnå en fordel ved at røre bolden eller genere en modspiller, når bolden
 tilfældigt springer tilbage fra en målstang, overligger, modspiller eller et medlem af dommerteamet.
 kommer fra en modspiller som følge af en forsætlig redning.

Straffebestemmelser 
En strafbar offside straffes med et indirekte frispark til modstanderne fra det sted, hvor forseelsen er begået, også hvis denne forseelse er begået på egen banehalvdel.

Offside i andre sportsgrene 
Variationer af offside-reglen findes også i rugby (med samme oprindelse som i fodbold) samt i amerikansk fodbold, hockey og ishockey.

Referencer

Litteratur 
   PDF-fil

Fodboldregler
Fodboldterminologi
Oscar Peterson

Oscar Emmanuel Peterson (født 15. august 1925 i Montréal, Quebec, død 23. december 2007 i Mississauga) var en canadisk jazzpianist.

Oscar Peterson var i nogle årtier en af de mest succesrige jazzmusikere, både som solist og med sin trio, der fra 1973 til 1986 havde Niels-Henning Ørsted Pedersen som medlem. Hans Hymn to Freedom er kendt og elsket langt udenfor kredsen af jazzinteresserede. Han har indspillet næsten 200 album, og han fik tildelt otte Grammy-musikpriser.

Oscar Peterson spillede sammen med mange af jazzens giganter så som Louis Armstrong, Count Basie, Roy Eldridge, Duke Ellington, Nat King Cole, Stan Getz, Dizzy Gillespie og Ella Fitzgerald.

Peterson var en stor virtuos inden for sit felt, hvilket f.eks. høres i hans version af "I skovens dybe stille ro" sammen med Niels Henning Ørsted-Petersen. I hans sidste år var han dog sygdomsramt, og han mistede en del af det tekniske overskud.

Referencer

Eksterne henvisninger 
 

 

Pianister fra Canada
Jazzkomponister
Jazzpianister
Madison

Madison har flere betydninger:
 James Madison – USA's 4. præsident

 Madison er navnet på flere steder i USA
 Madison, Alabama
 Madison, Arkansas
 Madison, Californien
 Madison, Connecticut
 Madison, Florida
 Madison, Georgia
 Madison, Illinois
 Madison, Indiana
 Madison, Kansas
 Madison, Maine
 Madison, Minnesota
 Madison, Mississippi
 Madison, Missouri
 Madison, Nebraska
 Madison, New Hampshire
 Madison, New Jersey
 Madison, New York
 Madison (New York landsby)
 Madison (New York by)
 Madison, North Carolina
 Madison, Ohio
 Madison, Pennsylvania
 Madison, South Dakota
 Madison, Tennessee
 Madison, Virginia
 Madison, West Virginia
 Madison, Wisconsin – hovedstaden i den amerikanske delstat Wisconsin

 Madison Township
 Madison Heights

Øvrige betydninger 
 Madison – den engelske betegnelse for parløb, en disciplin inden for banecykling
Springfield

Springfield har flere betydninger:
 Springfield er en fiktiv by i tv-serien The Simpsons. Se Springfield (The Simpsons).
 Springfield er et bynavn i flere lande:
 Springfield, Skotland
 Springfield, Canada
 Springfield, England
 Springfield, Australien, en syd-vestlig forstad til Brisbane, Australien.
 Springfield er et meget brugt bynavn i USA:
 Springfield, Arkansas
 Springfield, Florida
 Springfield, Georgia
 Springfield, Illinois
 Springfield, Louisiana
 Springfield, Massachusetts
 Springfield, Michigan
 Springfield, Minnesota
 Springfield, Missouri
 Springfield, Nebraska
 Springfield, New Hampshire
 Springfield, New Jersey
 Springfield, New York
 Springfield, Ohio
 Springfield, Oregon
 Springfield, Pennsylvania
 Springfield, South Dakota
 Springfield, Tennessee
 Springfield, Vermont
 Springfield, Virginia
 Springfield, Wisconsin
 Springfield Township, Michigan
 Springfield Township, New Jersey
 Springfield Township, Pennsylvania
Remoulade

Remoulade eller remulade er en kold dressing af mayonnaise tilsat fx. gulerødder, kapers og små stykker syltet agurk.

Det hævdes undertiden, at remoulade er en dansk opfindelse, men den er en dansk variation over en sauce der findes i forskellige udgaver verden over, f.eks. en fransk, der oftest indeholder selleri.

Ordet optræder første gang på skrift i Danmark i 1853. Der er flere teorier om ordet remoulades oprindelse; men ordet stammer sandsynligvis fra fransk "rémola", en slags radise. På fransk optræder formen "remolade" første gang skriftligt i 1740, og som "remoulade" i 1746, mens en tidligere form "ramonache" går helt tilbage til 1500-tallet.

Skønt remoulade ikke har dansk oprindelse, anses det af mange for at være en del af dansk madkultur, særligt i forbindelse med de danske pølsevogne samt som dyppelse til pommes frites. Men rent faktisk er remoulade en relativt ny ting i Danmark, og så sent som i 1964 blev der givet afslag fra myndighederne til salg af remoulade i danske pølsevogne, da man ikke anså det som tilbehør til pølser

Henvisninger 

Sovse
Mayonnaise

Mayonnaise er en dressing, der består af små oliedråber, som er opslæmmet i en blanding af æggeblomme, citronsaft eller eddike, vand og evt. sennep eller andre aromastoffer. Mayonnaise er en emulsion, der indeholder op til 80 % olie. Den har en tæt og tyk konsistens og er normalt for stiv til at kunne hældes.

Historie 
Mayonnaise, som vi kender den, stammer fra Provence i Frankrig og er en videreudvikling af den spanske dressing aïoli, som betyder hvidløg og olie.

Oprindelsen af ordet mayonnaise er omstridt. Det kan være afledt af det oldfranske ord moyeu "æggeblomme". En anden mulighed er at byen Mahon på Minorca er ophav til navnet. Det var i perioden 1986-2012 tilladt at stave ordet majonæse, men fra fjerde udgave af Retskrivningsordbogen er dette ikke længere tilladt.

Tilberedning 
Mayonnaise fremstilles ved, at olie tilsættes til æggeblomme (eller en blanding af æggeblomme, vineddike, sennep eller andre ingredienser) under omrøring. Tilsætningen af olie skal ske meget langsomt, så blandingen får tid til at emulgere. Hvis ingredienserne blandes sammen for hurtigt, skiller mayonnaisen i to: en vandig fase og en oliefase.
Mange former for olie kan bruges, men smagsneutrale som raps og vindruekerne giver gode resultater.

Ingredienserne skal have samme temperatur og helst ikke komme direkte fra køleskabet, da det så tager længere tid, før blandingen emulgerer.

Det er proteiner og fedtstoffer i æggeblommen, der virker som emulgator og sørger for, at blandingen bliver stabil. Når først mayonnaisen er emulgeret, kan resten af olien hældes i hurtigere, uden at mayonnaisen skiller, og de andre ingredienser kan tilsættes.

Holdbarhed 
Mayonnaise er meget temperaturfølsom og kan hverken tåle meget høje eller meget lave temperaturer. Mayonnaise kan ikke fryses, og hvis den benyttes sammen med meget varme retter, vil den have tendens til at lække olie. Mayonnaise kan også skille ved for kraftig omrøring. Den kan reddes ved at tilsætte lidt ekstra emulgator i form af en ny æggeblomme.

Sundhedsaspekt

Salmonella 
Da mayonnaise fremstilles af rå æggeblommer, er der en risiko for salmonellaforgiftning. Mayonnaiseproducenter gik derfor tidligt over til at bruge pasteuriserede æggeblommer. Eddike og ekstra jomfruolivenolie indeholder desuden stoffer, der kan dræbe bakterier.

Fedme 
Æggeblommer har et højt fedtindhold og indeholder også en stor mængde kolesterol. Kolesterol er kun sundhedsskadeligt i store mængder, men en æggeblomme indeholder en mængde kolesterol der svarer til ca. 70 % af anbefalet daglig indtagelse. Ca. 2/3 af fedtsyrerne i æggeblommen er umættede fedtsyrer, mens 1/3 er mættede fedtsyrer.

Se også 
 Majonæsekrigen for mere om stavningen af ordet

Referencer 

Sovse
Albany

Albany er navnet på en række byer i forskellige lande:

Australien
 Albany, Western Australia

Canada
 Albany, Nova Scotia
 Albany, Ontario
 Albany, Prince Edward Island

USA
 Albany, Californien
 Albany, Georgia
 Albany, Illinois
 Albany Township, Illinois
 Albany, Indiana
 Albany, Iowa
 Albany, Kentucky
 Albany, Louisiana
 Albany Township, Maine
 Albany, Minnesota
 Albany Township, Minnesota
 Albany, Missouri
 Albany Township, Nebraska
 Albany, New Hampshire
 Albany, New York – statshovedstaden
 Albany, Ohio
 Albany, Oklahoma
 Albany, Oregon
 Albany Township, Berks County
 Albany Township, Bradford County
 Albany, Tennessee
 Albany, Texas
 Albany, Vermont
 Albany, Wisconsin landsby
 Albany, Green County
 Albany, Pepin County

Sydafrika
 Albany, Sydafrika var et distrikt i Eastern Cape i Sydafrika
Se også
 Australien, Canada, USA
Denver (flertydig)

Denver er navnet på flere forskellige byer i USA:

 Denver, Colorado – den mest kendte Denver
 Denver, Illinois
 Denver, Indiana
 Denver, Iowa
 Denver, Missouri
 Denver, North Carolina
 Denver, Ohio
 Denver, Pennsylvania
 Denver City
 Denver Township, Isabella County
 Denver Township, Newaygo County
 Denver Township, Minnesota

Denver, Norfolk, er en by i England.
Trenton (flertydig)

Trenton har flere betydninger:
 Trenton er hovedstad i den amerikanske delstat New Jersey. Se Trenton.
 Trenton er et bynavn i Canada:
 Trenton, Nova Scotia
 Trenton, Ontario
 Trenton er et meget brugt bynavn i USA:
 Trenton, Florida
 Trenton, Georgia
 Trenton, Illinois
 Trenton, Kentucky
 Trenton, Michigan
 Trenton, Missouri
 Trenton, Nebraska
 Trenton, New York
 Trenton, North Carolina
 Trenton, Ohio
 Trenton, South Carolina
 Trenton, Tennessee
 Trenton, Utah
 Trenton, Wisconsin Dodge County
 Trenton, Wisconsin Pierce County
 Trenton, Wisconsin Washington County
Lost Kids

Lost Kids er en århusiansk punkgruppe dannet i 1978 af Jan Jet. Udgav den første danske punkplade, singlen Født som nul, i december 1978. Udgav derudover singlerne Cola Freaks, Du kan få det som du vil, Positiv/Paranoid og lp'erne Bla Bla og Bla Bla II. Medvirkede endvidere på opsamlingspladerne Pære Punk og Bloodstains Across Denmark. Bandet opløstes i 1982.

Der har været en større gennemstrøm af medlemmer i Lost Kids og blandt andet Kate Svanholm har været sangerinde i bandet.

I en del af perioden var de to bands Lost Kids og Sofamania stort set overlappende, og det var ikke muligt at booke det ene orkester til en gymnasiekoncert uden at booke det andet.

Lost Kids er siden genopstået med bandmedlemmerne:
 Jan Jet (vokal)
 Kasper (bass)
 Henrik (trommer)
 Bent (guitar)
 Lisbeth (vokal/guitar)
 Mek Pek (bas)

Discografi 
 "Født Som Nul" – 7" 1978 (Genlyd "Respons")
 "Cola Freaks" – 7" 1979 (Medley)
 "Du Ka' Få Det Som Du vil" – 7" 1980 (Medley)
 "Positiv/Paranoid" – 7" 1981 (Medley)
 Bla Bla – LP/MC 1980 (Medley)
 Bla Bla 2 – LP 1981 (Medley)
 Still lost – 2008 (?)

Opsamlinger 
 Pære Punk – LP/MC 1979 (Kong Pære) (Lost Kids bidraget med albummets tre første numre "Asocial" (1:43), "Skrid" (2:02) og "Skidt på det samme lokum" (2:12)
 Fix og færdig - LP 1980 (MdLP 6035) (medvirker med "Judith" (0:40) fra Bla Bla)
 Bloodstains Across Denmark – LP 1997 (medvirker med "Skrid", "Født som et nul" og "Diskodreng")

Kilder og referencer 
 
 
 
 
 

Punkgrupper fra Danmark
Rockgrupper fra Danmark
Har spillet på Roskilde Festival
Musikgrupper fra 1978
Nørrejyske Ø

Nørrejyske Ø, også kaldet Vendsyssel-Thy, er den del af Jylland der ligger nord for Limfjorden bestående af Vendsyssel, Han Herred og Thy (minus Thyborøn).

Området var delt mellem Nordjyllands Amt (Vendsyssel, det meste af Hanherrederne), Viborg Amt (vestligste del af Vester Han Herred, Thy) og Ringkjøbing Amt (Thyholm), men nu tilhører hele øen Region Nordjylland, på nær Thyholm, der er en del af Struer Kommune og dermed Region Midtjylland.

Nørrejyske Ø er med 4.686 km² Danmarks næststørste ø. Der var pr. 1. januar 2010 302.546 indbyggere. Selv om det geografisk set er en ø, er den interne sammenhæng (kulturelt, trafikmæssigt og traditionelt) ikke større end at man hyppigere taler om de tre landsdele Vendsyssel, Hanherred(erne) og Thy.

Efter at have være landfast med resten af Jylland siden ca. år 1100 blev området en ø igen 3. februar 1825 hvor en stormflod gennembrød Agger Tange og skabte Aggerkanalen. Aggerkanalen begyndte senere at tilsande, og den lukkede helt i 1877, men forinden var Thyborøn Kanal skabt lidt længere mod syd ved en stormflod i 1862.

Referencer

Se også 
 Liste over beboede danske øer
Heinrich Heine

Heinrich Heine (født 13. december 1797 i Düsseldorf, død 17. februar 1856 i Paris) var en meget kendt tysk digter og journalist. Heine blev født jødisk, men konverterede i 1825 efter sin juridiske embedseksamen til kristendommen og ændrede sit oprindelige fornavn Harry til Heinrich. 

Heine er en overgangsskikkelse i den tyske litteraturs historie. Med ham nåede romantikken sit højdepunkt, samtidig med at realismen begyndte.

En del af Heines berømmelse i nutiden bygger på, at mange af hans digte er blevet sat i musik, bl.a. af Franz Schubert og Robert Schumann. 
Under naziregimet blev Heinrich Heines bøger brændt, og han blev diskrediteret som forfatter af populære tyske sange som “Die Lorelei” i et forsøg på at afvise og skjule jødiske bidrag til tysk kunst og kultur.  I stedet blev det sagt, at Die Lorelei var skrevet af en “ukendt forfatter” (unbekannter Verfasser).

Fra 1831 til sin død levede han i politisk landflygtighed i Paris.

Litteratur 
 Helge Hultberg, Heine – Levned, Meninger, Bøger, Munksgaard, 1969.

Eksterne henvisninger 
 

 
 Heinrich Heine på Kalliope.org
 Heinrich Heine  på Kirjasto.sci.fi 
 Heinrich Heine  på Poetry-portal.com 
 Heinrich Heine på Answers.com 
 Heinrich Heine på Librarything.com 
 

Digtere fra Tyskland
Journalister fra Tyskland
Romantikken
Realisme
Walhalla
Personer fra Düsseldorf
Den Gamle Biograf

Kulturhuset Den Gamle Biograf (Østerled 25, Gørlev) danner rammen om mange foreningers og interessegruppers arrangementer: film, musik, kunstudstillinger, foredrag, borgermøder, revyer m.m.

Ekstern henvisning 
Den Gamle Biograf 

Biografer i Danmark
Bygninger, konstruktioner og anlæg i Kalundborg Kommune
Gørlevstenene

Gørlevstenene er to runesten, som blev fundet i Gørlev Kirke og står der i dag:

 Runestenen Gørlev 1
 Runestenen Gørlev 2

Runesten i Danmark
Kalundborg Kommune
Sankt Gallen

Sankt Gallen (forkortet St. Gallen; ) er en by i Schweiz. Den er hovedbyen i den schweiziske kanton af samme navn. Byen blev grundlagt i det 7. århundrede. I dag er det en stor by med gode transportmuligheder til resten af landet og nabolandet Tyskland. Indbyggertallet i byen er 74.867 (november 2003).

Gustav 4. Adolf, tidligere konge af Sverige, tilbragte de sidste år af sit liv i St. Gallen til 1837.

I byen ligger kostskolen Institut auf dem Rosenberg.

Fodboldklubben FC St. Gallen er hjemmehørende i St. Gallen.

Se også

Referencer

Eksterne henvisninger 

Byer i Schweiz